2003/74/EY: Komission päätös, tehty 31 päivänä tammikuuta 2003, päätösten 1999/283/EY ja 2000/585/EY muuttamisesta Botswanan osalta (ETA:n kannalta merkityksellinen teksti) (tiedoksiannettu numerolla K(2003) 403)



Virallinen lehti nro L 028 , 04/02/2003 s. 0045 - 0050



Komission päätös, tehty 31 päivänä tammikuuta 2003, päätösten 1999/283/EY ja 2000/585/EY muuttamisesta Botswanan osalta (tiedoksiannettu numerolla K(2003) 403) (ETA:n kannalta merkityksellinen teksti) (2003/74/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 14 artiklan 3 kohdan, ottaa huomioon kansanterveyttä ja eläinten terveyttä koskevista ongelmista luonnonvaraisen riistan tappamisessa ja luonnonvaraisen riistan lihan markkinoille saattamisessa 16 päivänä kesäkuuta 1992 annetun neuvoston direktiivin 92/45/EY(3), sellaisena kuin se on viimeksi muutettuna direktiivillä 97/79/EY(4), ja erityisesti sen 16 artiklan 3 kohdan, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(5), sellaisena kuin se on viimeksi muutettuna komission päätösellä 2003/42/EY(6), ja erityisesti sen 10 artiklan, sekä katsoo seuraavaa: (1) Tuoreen lihan tuonnissa tietyistä Afrikan maista sovellettavista eläinten terveysvaatimuksista ja eläinlääkärintodistuksista säädetään päätöksessä 1999/283/EY(7), sellaisena kuin se on viimeksi muutettuna päätöksellä 2002/646/EY(8). (2) Luonnonvaraisen ja tarhatun riistan lihan ja kaninlihan tuonnissa kolmansista maista sovellettavista eläinten terveyttä ja kansanterveyttä koskevista vaatimuksista ja eläinlääkärintodistuksista säädetään komission päätöksessä 2000/585/EY(9), sellaisena kuin se on viimeksi muutettuna päätöksellä 2002/646/EY. (3) Botswanassa sijaitsevalla EY:n hyväksymällä vyöhykkeellä nro 6 olevalla tilalla todettiin ensimmäinen suu- ja sorkkatautitartunta 23 päivänä joulukuuta 2002 ja tautitapaus vahvistettiin 7 päivänä tammikuuta 2003; Botswanan toimivaltainen eläinlääkintäviranomainen keskeytti viipymättä luuttomaksi leikatun naudan-, lampaan- ja vuohenlihan sekä tarhattujen ja luonnonvaraisten sorkka- ja kavioeläinten tuoreen lihan viennin yhteisöön koko maan alueelta. (4) Botswanan viranomaiset antavat hätärokotuksia ja tutkivat tautitapausta maan tilanteen arvioimiseksi. Niin kauan kuin tämän arvioinnin tulokset eivät ole saatavilla, ei ole kuitenkaan mahdollista jakaa Botswanaa alueisiin luuttomaksi leikatun naudan-, lampaan- ja vuohenlihan sekä tarhattujen ja luonnonvaraisten sorkka- ja kavioeläinten tuoreen lihan tuonnin sallimiseksi. (5) Tässä tilanteessa tuoreen lihan tuonti Botswanasta saattaa aiheuttaa suu- ja sorkkataudin leviämisriskin yhteisön alueelle. Näin ollen luuttomaksi leikatun naudan-, lampaan- ja vuohenlihan sekä tarhattujen ja luonnonvaraisten sorkka- ja kavioeläinten tuoreen lihan tuonti aikaisemmin hyväksytyiltä Botswanan vyöhykkeiltä olisi keskeytettävä väliaikaisesti. (6) Botswanan viranomaiset ovat kuitenkin toimittaneet yksityiskohtaiset tiedot yhteisöön jo matkalla olevista tuoreen lihan lähetyksistä ja antaneet takeet siitä, että kyseiset lähetykset tuotettiin ennen tartuntapäivää. Näiden lähetysten ja ennen tartuntapäivää teurastetuista eläimistä saatujen lähetysten tuonti Euroopan unioniin olisi tämän vuoksi sallittava. (7) Tämän päätöksen säännöksiä tarkastellaan uudelleen kolmen kuukauden kuluessa erityisesti tautitilanteen kehityksen ja Botswanan viranomaisilta saatavien lisätietojen perusteella. (8) Päätökset 1999/283/EY ja 2000/585/EY on muutettava vastaavasti. (9) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Korvataan päätöksen 1999/283/EY liite II tämän päätöksen liitteellä I. 2. Poistetaan päätöksen 1999/238/EY liitteessä III olevasta terveystodistuksen mallista A alaviite 5. 2 artikla 1. Korvataan päätöksen 2000/585/EY liite II tämän päätöksen liitteellä II. 2. Korvataan päätöksen 2000/585/EY liitteessä III olevan terveystodistuksen mallin A alaviite 8 ja terveystodistuksen mallin F alaviite 7 maininnalla "Merkitään vastaavan kotieläinlajin tuoretta lihaa koskevassa voimassa olevassa päätöksessä tarkoitettu version numero". 3 artikla Tätä päätöstä tarkastellaan uudelleen kolmen kuukauden kuluessa suu- ja sorkkatautitilanteen kehityksen perusteella. 4 artikla Tätä päätöstä sovelletaan 7 päivästä helmikuuta 2003 5 artikla Tämä päätös on osoitettu kaikille jäsenvaltioille. Tehty Brysselissä 31 päivänä tammikuuta 2003. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. (3) EYVL L 268, 14.9.1992, s. 35. (4) EYVL L 24, 30.1.1998, s. 31. (5) EYVL L 62, 15.3.1993, s. 49. (6) EYVL L 13, 18.1.2003, s. 24. (7) EYVL L 110, 28.4.1999, s. 16. (8) EYVL L 211, 7.8.2002, s. 23. (9) EYVL L 251, 6.10.2000, s. 1. LIITE I "LIITE II VAADITTAVIEN ELÄINLÄÄKÄRINTODISTUSTEN MALLIT >TAULUKON PAIKKA>" LIITE II "LIITE II LUONNONVARAISEN JA TARHATUN RIISTAN LIHAN JA KANINLIHAN TODISTUSTEN ANTAMISEKSI VAADITTAVAT ELÄINTEN TERVEYSTAKEET >TAULUKON PAIKKA> Huom: (y) Yhteisöön voidaan tuoda ainoastaan 7 päivän heinäkuuta 2002 jälkeen ja ennen 23 päivää joulukuuta 2002 teurastetuista eläimistä tuotettua lihaa. (x) Yhteisöön voidaan tuoda ainoastaan 7 päivän maaliskuuta 2002 jälkeen ja ennen 23 päivää joulukuuta 2002 teurastetuista eläimistä tuotettua lihaa."